**Spojená škola, Scota Viatora 8, 034 01 Ružomberok**

**organizačná zložka Školský internát, Námestie A. Hlinku 76**

**Pre rodičov a žiakov prijatých do Školského internátu, Námestie A. Hlinku 76,**

**034 01 Ružomberok sú záväzné v školskom roku 2023/2024 tieto pokyny:**

**- nástup do ŠI je v nedeľu 3.9.2023 od 1500 – 1900 hod.**

**Kto v stanovený deň nemôže nastúpiť do ŠI, prosíme nahlásiť to na t. č. 044/4322601 (spojovateľka), mobil 0915 776 901, 0948 986 137**

- po príchode do ŠI sa žiaci prihlásia u svojho pedagogického pracovníka podľa zoznamov, ktoré budú pri vstupe do ŠI,

- žiak predloží svojmu vychovávateľovi tieto doklady:

• **doklad o zaplatení za ubytovanie a stravovanie,**

• **pondelkový príchod,**

• **súhlas so spracovaním osobných údajov** (novoprijatí žiaci)**,**

• **čestné prehlásenie rodičov, potvrdenie od lekára o zdravotnej spôsobilosti,**

• **podpísané tieto organizačné pokyny,**

• **podpísanú prihlášku na stravovanie** (ak ste ju už neodovzdali)**.**

**Ubytovanie:**

príspevok na čiastočnú úhradu nákladov spojených s ubytovaním žiaka v školskom roku 2023/2024 je vo výške **37,- €/mesiac**, ktorý **je potrebné uhradiť vždy vopred do 10. dňa predchádzajúceho kalendárneho mesiaca** (napr. za mesiac september do 10. augusta). Platby za ubytovanie uhrádzajte bezhotovostným prevodom. Neskoré alebo žiadne úhrady za ubytovanie môžu byť dôvodom na vylúčenie žiaka z ŠI.

|  |  |
| --- | --- |
| Bankové spojenie: | Štátna pokladnica Bratislava |
| IBAN: | SK42 8180 0000 0070 0062 8908 |
| **Platba:** | **37,- €** |
| Správa pre prijímateľa: | meno a priezvisko ubytovaného žiaka |

**Pri nástupe do ŠI treba priniesť:**

- 1 fotografia o rozmeroch 3 x 3,5cm (novoprijatí),

- obliečky na vankúš a paplón, plachtu (výmena každé dva týždne), pyžamo, môžu si priniesť vlastnú deku (prikrývku) na posteľ,

- pomôcky a prostriedky osobnej hygieny, lieky pre osobnú potrebu, preukaz poistenca,

- používané bežné lieky prvej pomoci (bolesť hlavy, zubov, menštruačné bolesti, horúčka, zažívacie problémy, obväz, rýchloobväz),

- príbor, šálku, uzatvárateľné plastové nádoby na potraviny,

- hubku a utierku na riad, jar, prachovku, 1 balenie vrecká na odpadky 60 l do košov v izbe,

- prezuvky, 2 visiace zámky.

**Povinnosti žiakov v školskom internáte:**

Ubytovaním sa v školskom internáte žiak preberá zodpovednosť za zverenú izbu. Poškodený inventár uhradí v plnej výške. Pri ukončení ubytovania musí odovzdať izbu v pôvodnom stave!

Vo výchovnej skupine často dochádza k poškodeniu zariadenia, ktoré spôsobia žiaci v spoločných priestoroch. Žiadame Vás preto o jednorazový príspevok na nezistené škody vo výške **3,- €** pre školský rok 2023/2024, ktorý **bude zaplatený v hotovosti skupinovej vychovávateľke**.

**Žiaci majú stanovený príchod v nedeľu od 1600 hod. do 2100 hod.** Ak príde žiak bezdôvodne po stanovenom čase, poruší tým školský poriadok. Žiak nesmie ostať dopoludnia v ŠI bez návštevy lekára.

**V pondelok môže prísť žiak do ŠI po písomnom súhlase rodičov.** Ráno je príchod žiakov do ŠI po 600 hod., resp. po vyučovaní do1600 hod.

**Odchod domov v priebehu týždňa je do 1800 hod.** po telefonickom oznámení rodičov vychovávateľovi! Žiak svojvoľne nesmie odísť domov bez oznámenia svojmu vychovávateľovi!

**Odchod domov v piatok je do 1500 hod.**

**Žiaci sú povinní rešpektovať školský poriadok školského internátu**, s ktorým sú oboznámení po príchode do ŠI v septembri, sú povinní dodržiavať režim dňa (vychádzky, priepustky, voľno do určených hodín) a pokyny pedagogických pracovníkov ŠI.

**Pokyny pre rodičov:**

Pred odchodom do školského internátu je potrebné, aby ste Vaše dieťa poučili o slušnom správaní sa v ŠI a o povinnosti šetriť zariadenie ŠI. Žiak (zákonný zástupca žiaka) je povinný nahradiť všetky škody, ktoré v školskom internáte spôsobí úmyselne alebo z nedbanlivosti.

Žiak platí za lôžko. Ak ostane v priebehu školského roka v izbe sám, bude presťahovaný na izbu k inému žiakovi z bezpečnostných dôvodov. V priebehu školského roka sa môže vyskytnúť situácia, keď bude počas víkendu potrebné poskytnúť lôžko pre iných ubytovaných.

Počas pobytu v ŠI musí ubytovaný žiak dodržiavať podmienky stanovené školským poriadkom ŠI. Za porušenie školského poriadku školského internátu alebo nezaplatenie poplatku za ubytovanie v stanovenom termíne môže byť ubytovaný žiak podmienečne vylúčený alebo vylúčený z ŠI.

V ŠI je zakázané fajčiť, uschovávať a požívať alkoholické nápoje a omamné látky, hrať hazardné hry, šikanovať spolubývajúcich alebo ostatných obyvateľov školského internátu, propagovať rasizmus, prechovávať strelné zbrane, náboje, výbušniny, chemikálie a iné veci, ktoré by mohli ohroziť bezpečnosť a zdravie žiakov a chovať akékoľvek zviera.

**Prosíme rodičov o dobrú komunikáciu s pedagogickými pracovníkmi, aby sa informovali o svojich deťoch** – telefonicky, osobne pri rodičovských združeniach na škole. Zároveň prosíme rodičov, aby neprítomnosť svojho dieťaťa oznámili skupinovej vychovávateľke. O zmenách v osobných údajoch (adresa, telefón) prosíme informovať školský internát, vychovávateľov.

**Stravovanie žiakov:**

**Podľa platnej vnútornej smernice ŠI každý ubytovaný žiak je povinný sa stravovať v jedálni školského internátu a odoberať minimálne 2 jedlá denne!**

**Denný poplatok za stravu v školskej jedálni:**

1 deň celodennej stravy stojí 7,50 € ♣ raňajky + desiata = 1,85 € (0,90€ + 0,75€ + 0,20€ réžia)

♣ obed = 2,90 € (potraviny 1,90€ + 1,00 € réžia)

♣ večera + olovrant = 2,75 € (1,10€ + 0,65€ potraviny + 1,00€ réžia)

**Žiadame Vás, aby ste za stravu zaplatili do 10.augusta**

|  |  |
| --- | --- |
| Bankové spojenie: | Štátna pokladnica Bratislava |
| IBAN: | SK05 8180 0000 0070 0062 8895 |
| Platba: | 7,50 € x počet pracovných dní v mesiaci |
| Variabilný symbol: | Bude pridelený žiakovi po zaevidovaní a zakúpení čipu |
| Správa pre prijímateľa: | meno a priezvisko ubytovaného žiaka |

Preplatky za stravu sa vracajú len pri odchode maturantov, ostatní žiaci zo závažných dôvodov!

Informácie o stravovaní dostane každý žiak individuálne.

**Vaším podpisom potvrdené pokyny sa stanú súčasťou osobného spisu žiaka!**

**Pre Vašu potrebu si vyhotovte kópiu podpísaných pokynov a uschovajte !**

V Ružomberku dňa: ...................................

Podpisy rodičov ....................................................................

Podpis žiaka/žiačky ..............................................................

Naša adresa:

**Spojená škola, Scota Viatora 8, 034 01 Ružomberok**

**Školský internát, Námestie A. Hlinku 76, 034 01 Ružomberok**

044/4322601 spojovateľka; mobil: 0915 776 901

e-mail: [zuzana.kenderova@ssrk.sk](mailto:zuzana.kenderova@ssrk.sk)

mobil: 0948 986 137

webová stránka: [www.ssrk.sk](http://www.ssrk.sk)

**Školská jedáleň, Nám. A. Hlinku 62, 034 01 Ružomberok**

044/432 26 01 spojovateľka ; mobil: 0905 461 736

e-mail: [jedalen@ssrk.sk](mailto:jedalen@ssrk.sk)

webová stránka: [www.ssrk.sk](http://www.ssrk.sk)

Mgr. Július Bruncko

riaditeľ školy